จงเสนอไอเดีย ทำไม “ดัชมิลล์” เป็นผู้นำตลาดโยเกิร์ตพร้อมดื่ม
ในตลาดโยเกิร์ตพร้อมดื่มในไทย ต้องยกให้กับ “ดัชมิลล์” ผู้นำตลาดด้วยส่วนแบ่ง 97% เรียกได้ว่าแทบจะครองตลาดคนเดียว ซึ่งกลยุทธ์ที่ทำให้ “ดัชมิลล์” มีความแข็งแกร่ง ยากที่ใครจะมาล้มได้ ประกอบด้วย


1. “ดัชมิลล์” ชูจุดขายการเป็นนมเปรี้ยว ผสมน้ำผลไม้ ทำให้ภาพของโยเกิร์ตพร้อมดื่มดัชมิลล์ ไม่ได้มีจุดขายแค่เรื่องสุขภาพเท่านั้น หากแต่ยังสามารถขยายเข้าไปในแอเรียเครื่องดื่ม ที่มีเบเนฟิตด้าน Refreshment หรือดื่มเพื่อความสดชื่น ทำให้สามารถเพิ่มโอกาสการบริโภคมากขึ้น


2. “ดัชมิลล์” เป็นแบรนด์นมเปรี้ยวที่โฟกัส Target Market ชัดเจน นั่นคือ กลุ่มวัยรุ่น แตกต่างจากแบรนด์ผลิตภัณฑ์นมรายอื่น ที่ส่วนใหญ่เน้นสื่อสารกับกลุ่มเด็ก ผลจากการมุ่งเจาะตลาดวัยรุ่น ทำให้ดัชมิลล์สามารถเปลี่ยนภาพลักษณ์ผลิตภัณฑ์เกี่ยวกับนม จากในอดีตเมื่อหลายสิบปีที่แล้ว คนมักจะมองว่าเป็นสินค้าของเด็ก ให้กลายเป็นมาสินค้าสำหรับคนรุ่นใหม่ด้วยเช่นกัน

3. การสื่อสารการตลาด ทั้งสื่อช่องทางต่างๆ และที่สำคัญการจัดอีเว้นท์ “Dutchie Boys & Girls” ที่เปิดโอกาสให้วัยรุ่นทั้งชาย และหญิงเข้ามาแสดงความสามารถของตนเอง และเป็นสะพานเข้าสู่วงการบันเทิงไทย ยิ่งตอกย้ำความเป็นแบรนด์นมเปรี้ยวสำหรับวัยรุ่น


4. กองทัพสาวดัชมิลล์ หน่วยขายทรงพลังทั่วประเทศ นอกจากการขายผ่านร้านค้าปลีกสมัยใหม่แล้ว อีกหนึ่งกลยุทธ์การขายที่สร้างความได้เปรียบให้กับ “ดัชมิลล์” มาถึงทุกวันนี้ คือ “หน่วยรถขายตรงสาวดัชมิลล์” เป็นโมเดลการขายเช่นเดียวกับ “สาวยาคูลท์” โดยเครือข่าย “สาวดัชมิลล์” สามารถผลักดันสินค้าทุกกลุ่ม โดยเฉพาะกลุ่มผลิตภัณฑ์พาสเจอร์ไรซ์ เจาะตรงถึงผู้บริโภคได้ทุกวันทั่วประเทศ